Mától ismét használható a régi átkelõ Letenyénél
Hétfõtõl kezdve három hónapon át - azaz augusztus 31-ig - ismét használhatják az autósok is a régi átkelõt a magyar-horvát határon Letenyénél.
Az autóbuszok azonban továbbra sem, azok ugyanis ezután is csak az autópálya átkelõnél léphetnek át a határon. Az átkelõt azóta nem használhatták nemzetközi személyforgalomban, hogy tavaly októberben megépült az új Mura-híd és a Letenye-Gorican (Muracsány) autópálya átkelõ.
Az újranyitásról szóló megállapodást május 25-én írta alá Magyarország és Horvátország, mert a nemzetközi forgalomból való kizárását mindkét országban sokan kifogásolták. Nyáron egyébként a horvát-magyar határforgalom több mint 70 százaléka Letenyénél zajlik. Mindkét ország vízi ki- és beléptetése ezután Drávaszabolcsnál lesz, így a Magyarországot elhagyó vízitúrázóknak sem kell a 60 kilométerre lévõ Eszékre utazniuk a beléptetéshez.
Késõbb az átkelõt a horvát, magyar és uniós, illetve az Európai Gazdasági Közösség más államainak polgárai és családtagjaik használhatják, ha Zala megyében, vagy az átkelõ túloldalán lévõ horvát megyék valamelyikében van bejelentett lak- vagy tartózkodási helyük - tájékoztatott az Országos Rendõr-fõkapitányság.
A rendõrség arra is felhívja a figyelmet, hogy a különbözõ határátkelõkön már a pünkösdi idõszakban megnõ a forgalom az ünnepekre hazatérõ vendégmunkások miatt. A határokon ettõl függetlenül a csúcsidõszak július végén - augusztus elején várható.